SBI CARD
ఎస్‌బిఐ సెంట్రల్‌ కోబ్రాండెడ్‌ క్రెడిట్‌కార్డు
ముంబై, జనవరి 17: ఫ్యాషన్‌ రిటైల్‌లో అగ్రగామిగా ఉన్న ఫ్యూచర్‌గ్రూప్‌ సెంట్రల్‌ స్టేట్‌బ్యాంకుతో కలిసి కొత్తక్రెడిట్‌కార్డును విడుదలచేసింది. కోబ్రాండెడ్‌ క్రెడిట్‌కార్డుగా సెంట్రల్‌ ఎస్‌బిఐ కార్డుగా మార్కెట్‌కు విడుదల చేసింది. షాపింగ్‌, రెస్టారెంట్‌ బిల్లులు, వినోదరంగాలకు ఈ కార్డు ఉపకరిస్తుంది. రెండు వేరియంట్లలో ఈకార్డు సెలెక్ట్‌, సెలక్ట్‌ ప్లస్‌గా ఉంది. ప్రీమియంలైఫ్‌స్టైల్‌ దుస్తులు కొనుగోలు చేసుకునే వారికి ఈ కార్డులు ఎంతో ఉపకరిస్తాయని సెంట్రల్‌ చెపుతోంది. అంతేకాకుండా సెంట్రల్‌ స్టోర్సులో ప్రతి వందరూపాయల కొనుగోలుకు 20రివార్డు పాయింట్లు లభిస్తాయి. కార్డహోల్డర్‌ పది రివార్డుపాయింట్లు ప్రతి వంద రూపాయలకు పొందుతారు. ఇతర కేటగిరీల్లో రెండు రివార్డుపాయింట్లు లభిస్తాయి. బ్యాంకు ఛైర్మన్‌ అరుంధతి భట్టాచార్య, ఫ్యూచర్‌గ్రూప్‌ సిఇఒ కిశోర్‌బియాని ఇతర ప్రముఖులు ఈ కార్డు విడుదల కార్యక్రమంలో పాల్గొన్నారు. సెంట్రల్‌, ఎస్‌బిఐ సంయుక్తంగా విడుదలచేసిన ఈ కార్డులు తమకస్టమర్ల అభిరుచులకు అనుగుణంగా ఉన్నాయని కిశోర్‌ బియాని వెల్లడించారు. ఎస్‌బిఐ ఛైర్‌పర్సన్‌ అరుంధతి భట్టాచార్య మాట్లాడుతూ సెంట్రల్‌తో కలిసి ఈ కార్డును విడుదల చేయడం వల్ల రెండు సంస్థలకు మరింత లాభదాయకంగా ఉంటుందనిఅన్నారు. సాలీనా 75వేలకుపైబడి ఖర్చుచేసేవారికి మూడు వేలకు పైగా రివార్డు పాయింట్లు వస్తాయి. 1.25లక్షలు వ్యయంచేసేవారికి సెలెక్ట్‌ప్లస్‌ రెన్యువల్‌ చేసుకుంటే 12వేల రివార్డు పాయింట్లు కలుస్తాయి. ప్రతి ఆరు లక్షల రూపాయలపై నాలుగువేల వరకూ ఆఫర్లు, సెలెక్ట్‌కార్డులపై ప్రతి 75 వేల వ్యయంపై రెండువేల వరకూ వార్షిక ఆఫర్లు ఉంటాయని వివరించింది.